ΑΠΌΦΑΣΗ 2012/98/ΚΕΠΠΑ ΤΟΥ ΣΥΜΒΟΥΛΊΟΥ της 17ης Φεβρουαρίου 2012 για την τροποποίηση της απόφασης 2010/232/ΚΕΠΠΑ σχετικά με την ανανέωση των περιοριστικών μέτρων κατά της Βιρμανίας/Μιανμάρ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29, Εκτιμώντας τα ακόλουθα: (1) Στις 26 Απριλίου 2010, το Συμβούλιο εξέδωσε την απόφαση 2010/232/ΚΕΠΠΑ για την ανανέωση των περιοριστικών μέτρων κατά της Βιρμανίας/Μιανμάρ. (1) (2) Στις 23 Ιανουαρίου 2012, το Συμβούλιο χαιρέτισε το αξιόλογο πρόγραμμα πολιτικών μεταρρυθμίσεων που έχουν δρομολογήσει η κυβέρνηση και το κοινοβούλιο στη Βιρμανία/Μιανμάρ μαζί με τις δεσμεύσεις για οικονομική και κοινωνική ανάπτυξη. Το Συμβούλιο σημείωσε τη δέσμευση της κυβέρνησης να συνεχίσει και να ολοκληρώσει αυτές τις μεταρρυθμίσεις. (3) Το Συμβούλιο αποφάσισε, ως πρώτο βήμα, την αναστολή της απαγόρευσης θεώρησης όσον αφορά τον Πρόεδρο, τους αντιπροέδρους, τα μέλη του υπουργικού συμβουλίου και τους Προέδρους των δύο κοινοβουλευτικών Σωμάτων της Βιρμανίας/Μιανμάρ. (4) Η απόφαση 2010/232/ΚΕΠΠΑ θα πρέπει να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2010/232/ΚΕΠΠΑ αντικαθίσταται ως εξής: «Άρθρο 15 1. Η παρούσα απόφαση αρχίζει να ισχύει από την ημερομηνία της έκδοσής της. 2. Η παρούσα απόφαση εφαρμόζεται έως τις 30 Απριλίου 2012. 3. Τα μέτρα που αναφέρονται στο άρθρο 9, παράγραφος 1) και στο άρθρο 10, παράγραφοι 1) και 2), εφόσον εφαρμόζονται σε πρόσωπα που περιλαμβάνονται σε κατάλογο του παραρτήματος IV, αναστέλλονται έως τις 30 Απριλίου 2012. 4. Τα μέτρα που αναφέρονται στο άρθρο 9, παράγραφος 1), εφόσον εφαρμόζονται σε πρόσωπα που περιλαμβάνονται σε κατάλογο του παραρτήματος V, αναστέλλονται έως τις 30 Απριλίου 2012.» Άρθρο 2 Το παράρτημα της παρούσας απόφασης προστίθεται ως Παράρτημα V της απόφασης 2010/232/ΚΕΠΠΑ. Άρθρο 3 Η παρούσα απόφαση αρχίζει να ισχύει από την ημερομηνία της έκδοσής της. Βρυξέλλες, 17 Φεβρουαρίου 2012.

[Source: multi_eurlex | Tokens: 1816]